ส.อ.ท.เผยส่งออกรถยนต์ ก.พ.58 เพิ่มขึ้น 11.32% อยู่ที่ 108,173 คัน
ส.อ.ท.เผยส่งออกรถยนต์ ก.พ.58 เพิ่มขึ้น 11.32% อยู่ที่ 108,173 คัน
24 มี.ค. 2558

นายสุรพงษ์ ไพสิฐพัฒนพงษ์ รองประธานสภาอุตสาหกรรมแห่งประเทศไทย(ส.อ.ท.) และโฆษกกลุ่มอุตสาหกรรมยานยนต์ เปิดเผยว่า ยอดการส่งออกรถยนต์ในเดือนก.พ.58 อยู่ที่ 108,173 คัน เพิ่มขึ้นจากช่วงเดียวกันของปีก่อน 11.32% เนื่องจากตลาดออสเตรเลียเริ่มดีขึ้น ตลาดยุโรปยังคงเติบโตดีจากการส่งออกรถอีโคคาร์ที่เพิ่มขึ้น ตลาดอเมริกาเหนือ, อเมริกากลาง และอเมริกาใต้ยังคงเพิ่มขึ้น โดยมีมูลค่าส่งออก 47,588 ล้านบาท เพิ่มขึ้นจากช่วงเดียวกันของปีก่อน 3.21%
ดังนั้น ส่งผลให้ในช่วง 2 เดือนแรกของปีนี้(ม.ค.-ก.พ.58) ไทยส่งออกรถยนต์สำเร็จรูปแล้ว 200,613 คัน เพิ่มขึ้นจากช่วงเดียวกันของปีก่อน 1258% คิดเป็นมูลค่าการส่งออก 88,710 ล้านบาท เพิ่มขึ้นจากช่วงเดียวกันของปีก่อน 6.25%
ขณะที่ยอดขายรถยนต์ภายในประเทศช่วงเดือน ก.พ. มีจำนวนทั้งสิ้น 63,948 คัน ลดลงจากช่วงเดียวกันของปีก่อน 10.8% เนื่องจากเศรษฐกิจในประเทศยังไม่ฟื้นตัวจากราคาสินค้าเกาตรที่ยังตกต่ำ การลงทุนของภาครัฐและภาคเอกชนยังชะลอตัว การเบิกจ่ายงบประมาณยังต่ำกว่าเป้าหมายมาก รวมถึงการเข้มงวดในการให้สินเชื่อของสถาบันการเงิน ส่งผลให้ในช่วง 2 เดือนแรกของปีนี้ มียอดขายรถยนต์ 123,669 คัน ลดลงจากช่วงเดียวกันของปีก่อน 11.8%